Pilmograpiya ni Tabu

An aktres na Indyanang si Tabu midbid sa pagluwas sa mga pelikulang Hindi, Telugu, asin Tamil films. An pinakainot niyang pagganap sa pelikula bilang sarong tineydersa pelikulang Hum Naujawan (1985) ni Dev Anand, asin an saiyang pinakadakulang papel iyo an pagganap sa pelikulang Telugu na Coolie No. 1 (1991). Kan 1994, si Tabu nakaresibe nin Filmfare Award for Best Female Debut para sa dramang aksyon na pelikulang Hindi na Vijaypath. Matapos magluwas sa serye nin mga pelikulang dai nagtabo sa takilya kan 1995, nagin matriyumpo si Tabu kan sumunod na taon. An saiyang pagganap bilang sarong hoben na babai na apektado kan insurhensya sa Punjabi sa pelikulang Maachis ni Gulzar nagtao saiya nin pagkakataon na manggana bilang National Film Award for Best Actress. Siring man kan taon na idto, si Tabu nanggana bilang Filmfare Award for Best Actress – Telugu para sa romansang Ninne Pelladata, asin naitampok kaiba si Govinda sa matriyumpong pelikullang komedyang Saajan Chale Sasural.

Si Tabu nagkaigwang halipot na pagganap sa pelikulang gyerang Border, an pinakamabentang pelikulang Hindi kan 1997, asin ginampanan kaini an sarong aki sa komunidad katambal si Anil Kapoor sa pelikulang idinirehir ni Priyadarshan sa Virasat. Kabali sa saiyang mga pelikula kan 1999 iyo an duwang pinakamabentang pelikula kan taon sa Bollywoodan komedyang Biwi No.1, asin an pampamilyang drama na Hum Saath-Saath Hain. Nagluwas man siya bilang rebeldeng aki nin sarong koraptong politiko sa pelikula ni Gulzar na Hu Tu Tu (1999). An pelikula nagkakua nin mga positibong tuyaw gikan sa mga kritiko alagad dai nagtabo sa takilya. Kan sumunod na taon, siya nagluwas sa Kandukondain Kandukondain, sarong adaptasyon sa Tamil kan Sense and Sensibility, asin nagganap bilang sarong agom na submisibo sa bilnggwal na dramang Astitva. Si Tabu nakakua kan saiyang ikaduwang National Film Award for Best Actress para sa pagganap bilang sarong parabayle sa sarong bar sa pelikula ni Madhur Bhandarkar na Chandni Bar (2001). Kan 2003, ginampanan niya sa sarong pelikulang Bengali, an Abar Aranye, an sarong kaakter base ki Lady Macbeth, sa Maqboolsarong adaptasyon kan  Macbeth gikan sa Vishal Bhardwaj. An iba pa niyang pagluwas kan 2003 iyo an minasunodan erotikong thriller na Hawa asin dramang aksyon na Jaal: The Trapdai nagtabo sa takilya. Kan sumunod na taon, si Tabu ginampanan an tulong papel sa dramang musikal ni M. F. Husain na Meenaxi: A Tale of Three Cities.

An pinakainot na proyektong internasyunal ni Tabu huli kan pelikulang adaptation ni Mira Nair kan nobelang panurat ni Jhumpa Lahiri sa The Namesake. Siring man kan taon na ini, siya nagkaigwa nin halipot na papel sa romantic thriller na Fanaa. Sa pelikulang Cheeni Kum (2007) ni R. Balki, si Tabu ginampanan an sarong babai na namomoot sa mas gurang na lalaki na ginampanan ni Amitabh Bachchan; an pagganap niya digdi nagtao siya nin ikaapat na Filmfare Critics Award for Best Actress. Nag-ako pipira sanang pelikula si Tabu kan mga sumunod na taon. Nagganap siya bilang sarong puta sa pelikulang Telugung Pandurangadu (2008) asin nagluwas nin halipot sa pelikulang adbenturang Life of Pi (2012) ni Ang Lee. Kan 2014, si Tabu nagganap kaiba si Salman Khan sa Jai Ho, asin nakakua nin mga positibong pagtuyaw sa saiyang pagganap bilang si Gertrude sa pelikulang Haider ni Bhardwaj. Nanggana siya nin Filmfare Award for Best Supporting Actress para digdi. Nagpadagos si Tabu sa pagganap sa ensemble horror comedy na Golmaal Again, asin nakakua nin mga paghanga sa mga kritiko para sa pagganap nin sarong police-officer sa Drishyam (2015) asin bilang sarong paragadan sa Andhadhun (2018). An huring pelikula kabali sa may pinakahalangkaw na ganar sa mga pelikulang Indyan.

Pilmograpiya

Telebisyon

Hilingon man
 Lista kan mga gawad asin nominasyon na nakua ni Tabu
 Pilmograpiya ni Deepika Padukone
 Pilmograpiya ni Kareena Kapoor
 Pilmograpiya ni Aishwarya Rai

Footnotes

Toltolan

Mga panluwas na takod
 
 Tabu on Bollywood Hungama

Tabu